Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Зоранчо Стојанов со службена легитимација 28-0001, Нена Велковска со службена легитимација број 28-0021 и Елена Јанчева со службена легитимација број 28-0020 изврши редовен инспекциски надзор над субјектот на инспекциски надзор ЈУ Меѓуопштински Центар за социјална работа Гевгелија, со седиште на ул.,, Маршал Тито,, бб , застапуван од Директорот Васка Илиева и со Записник ИП1 број 16-408 од 27.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021,294/2021, 99/2022 , 236/2022, 65/2023) го донесе следното

**Р Е Ш Е Н И Е**

**Се НАРЕДУВА** на Васка Илиева, Директор на ЈУ Меѓуопштински центар за социјална работа Гевгелија (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. По добивање на известување од Судот за спроведување на постапка за оцена на спогодбата на родителите во постапка на развод на брак а во врска со вршењето на родителското право, Центарот да дава мислење до Судот врз база на интердисциплинарна проценка на спогодбата на родителите во делот на интересите на децата односно за начинот на вршењето на родителските права и должности во согласност со член 256 од Законот за семејство (Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и Службен весник на РСМ број 53/21,,)

**Рок за извршување на инспекциската мерка изнесува 30 дена од денот на приемот на Решението .**

2. Центарот, постапувајки по барања на странките во постапките во областа на брак и семејство, во однос на постапките за доверување на дете, деца, вонбрачно доверување, регулирање на видување, иселување во странство, донесеното решение да го доставува до странките и во предметот да обезбеди доказ за уредна достава, и со тоа да овозможува на странката право на правна заштита, во согласност со член 263 од Законот за социјална заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020,163/2021, 294/2021, 99/2022, 236/2022 и 65/2023) член 14 и 80 од Законот за општата управна постапка (,,Службен весник на Република Македонија,, број 124/2015,,)

**Рок за извршување на инспекциската мерка изнесува 30 дена од денот на приемот на Решението**

3.Раководното или друго овластено лице во Центарот се задолжува, веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот за социјална заштита.

Жалбата не го задржува извршувањето на решението.

**О б р а з л о ж е н и е**

Инспекторите за социјална заштита од Секторот за инспекциски надзор во областа на социјалната заштита и заштита на децата при Министерството за труд и социјална политика, извршија вонреден инспекциски надзор во ЈУ Меѓуопштински центар за социјална работа Гевгелија, со цел да се утврди постапувањето на Центарот во предметите од областа на брак и семејство, доверување на дете/деца, вонбрачно доверување, регулирање на видување и иселување во странство, по донесената наредба од Министерот за труд и социјална политика број 02-5530 од 15.08.2023 година,

Инспекцискиот надзор е извршен над применувањето и спроведувањето на Законот за социјалната заштита, Законот за семејството („Службен весник на Република Македонија” број 80/1992, 09/1996, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и Службен весник на РСМ број 53/2021), подзаконските, општите, поединечните и другите акти донесени врз нивна основа

Инспекторите составија Записник ИП1 број 16-408 од 29.09.2023 година во кој се констатираа неправилности во работењето на Центарот и определиja мерки и рок за нивно остранување.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 10.10.2023 година под ИП1 број 16-408

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Инспектори за социјална заштита:

Зоранчо Стојанов

Нена Велковска

Елена Јанчева